hu hu hu hu en en hu sv de en en hu hu hu hu it en pt hu hu hu hu hu hu hu en hu en hu hu hu hu hu en hu hu en hu hu hu en hu hu hu hu et hu hu en hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Hálás lenne a digitális generáció ezekért a pénzügyi appokért | FinTechZone
írta MOSS KINGA | 2017. 07. 14. | Fintech kitekintő, Összes hír
Diákhitel | digitális pénzügyek | költségtervezés | megtakarítás | startup indítása | Z generáció
Halat adjunk vagy halászni tanítsunk? A mai Z-generációsok valójában bizonytalanok, folyamatos útkeresésben vannak. Az appok használata nem csupán az útkeresés részeként képezi életük szerves részét, de támaszt is nyújt. A pénzügyi appokon keresztül a bizonytalanságuk csökkenthető lenne – véli a Fintechzone 20 éves Kingája.
A bizonytalanság a legjobb szó, ami a digitális (Y- és Z-) generációkat jellemzi. Ismerőseim körében gyorsan beigazolódik Tari Annamária kutatásának eredménye: a fiatalok kb. 40%-a csak tanul, 40%-a csak dolgozik, minden 5. pedig bolyong. Vannak, akik már huszonévesen tudják, mit szeretnének kezdeni az életükkel. A képességeik is megvannak hozzá, de az első lépés megtételét halogatják.
“Tele vagyunk bizonytalansággal és kérdésekkel, de tudnátok segíteni”
A Z-generációsok szeretnének magukra találni és a határtalan szabadság okozta bizonytalanságot csökkenteni. Az utóbbiban segíthetnének a digitális pénzügyi applikációk is. Akik „csak tanulnak”, azoknak segíthet egy mobil alkalmazás eligazodni – a számotokra egyszerűnek tűnő – számunkra viszont útvesztőnek számító pénzügyi kérdésekben.
Tudjuk, hogy fontos a továbbtanulás, de azzal már nem vagyunk tisztában, mit kell tennünk annak érdekében, hogy 5-10 év múlva ne kerüljünk diákhitel adósságcsapdába. Azt is szeretnénk tisztán látni, hogy szemeszterenként a diákhitelen felül mennyi pénzt kell még kérnünk a szüleinktől, hogy Ők is felkészülhessenek a közös teherviselésre. Igaz ugyan, ebben a korban még – a bulizások ellenére is – magas az agysejtjeink száma, mégsem vagyunk képesek arra, hogy észben tartsuk, mit mikor kell befizetnünk. Egyszerűen máshol jár az eszünk, mankóra van szükségünk.
A digitális generációk közel fele már dolgozik és Ők elsősorban azt szeretnék látni, keresetük mire elég. A mobil app segíthetne a költségtervezésben, vagy a megtakarításban is, még akkor is, ha az havonta egy nagyon pici összeg.
A pénzügyi appban lehetne olyan funkció is, ami a bevételeinkből automatikusan “félretenne”, hogy közelebb kerülhessünk álmaink megvalósításához. És az is motiváló lenne, ha azt látnánk, az egyes pénzkereseti lehetőségekkel milyen gyorsan érhetjük el az álmainkat.
A startup indítása nagy divatját éli a fiatal generációnál is. Vannak, akik startupot indítanának, egy picivel karrieristábbak, gyors és nagyobb sikerre vágynak. Bátrabbak szüleiknél, jobban bele mernek vágni az ismeretlenbe. Nagyon hasznos lenne, ha létezne olyan applikáció is, ami segítene annak felmérésében, hogy startup indításához, az ötlet megvalósításához mennyi tőkére van szükség. És nem csak a tőkeigény felmérésében, de a vállalkozás fenntartásának költségbecslésében is sokat segíthetne a pénzügyi applikáció.
A pénzügyi app megadhatja a biztonság érzetét
A digitális generációk elsődleges problémái a megélhetési biztonság elvesztésétől és a céltalanságtól való félelem. Az az érzés, hogy valójában nem tudjuk irányítani sorsunkat (Tari, 2015). Ha ezt a biztonságot meg tudnánk teremteni magunk számára, akkor már a többi tényező kevésbé lenne félelmetes, így könnyíthetnénk szorongásunkon. A pénzügyi biztonság – még ha kevés pénzünk is van – nagyban hozzájárulhatna az általános biztonságérzetünk növeléséhez. A tudatos pénzügyek pedig magabiztosságot, céltudatosságot adnak nekünk is.
Azt gondolom, a digitális generációkra szabott pénzügyi applikációk segíthetik eligazodásunkat a pénzügyi világ útvesztőiben. Emellett rendszerességre ösztönözhetnének és a tisztánlátás biztonságát nyújthatnák.
A cikk Tari Annamária (2015). Generációk online (Kiadó:  Budapest: Tericum Kiadó) könyvének felhasználásával készült.
← Edzésterv, hogy a legtöbbet hozd ki pénzügyeidből! A bitcoin után itt az adrenalin-függők új játéka: ICO →
21 évével, az Eötvösös öregdiákok büszke táborához tartozik. Nevezhetjük "a laikusunk"-nak, hiszen a pénzügyek helyett a pszichológia rejtelmeiben merül el a Károlin. Még tájékozatlan a pénzügyek világában, de örül annak, hogy egy új területen fejlesztheti magát. #20vagyok, #zigitalis
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.